
Usbekisk (usbekisk: Y36eK munu, tr. 0‘zbek tili ) er det officielle 
sprog i Usbekistan. Som minoritetssprog tales det desuden i 
andre centralasiatiske lande, især Tadsjikistan, Kirgistan , 
Kasakhstan, Afghanistan, Turk menistan og Kina. Samlet antal 
modersmålstalere er ca. 23 millioner. 

Sproget hører til den tyrkiske sprogfamilie, der af mange 
lingvister henregnes til den østtyrkiske gruppe i den altaiske 
sprogfamilie, lige som sprogets nærmeste slægtninge kasakhisk, 
kirgisisk og uyghurisk. Usbekisk er et af flere tyrkiske sprog, der 
udkrystalliserede sig i Centralasien efter flygtningestrømmenes 
rasen under mongolernes herredømme i middelalderen. Såvel 
fonetik, grammatik som ordforråd er under kraftig persisk 
indflydelse, hvoraf en stor del hidrører fra en langvarig symbiose 
med tadsjikisk. I den periode, hvor Usbekistan indgik i 
Sovjetunionen, noteredes også en stærk russisk indflydelse, 
således også på skriften: Alfabetet var frem til 1900 persisk¬ 
arabisk. Efter Oktoberrevolutionen og frem til 2. verdenskrig 
veksledes der mellem arabisk, latinsk og kyrillisk, og kyrillisk 
løb af med sejren efter pres fra Sovjetunionens Kommunistparti. 

Litteratursproget er baseret på dialekten i Fergan-dalen, som især 
kendetegnes ved manglen på den for de tyrkiske sprog så 
karakteristiske vokalharmoni. 

Efter at Usbekistan opnåede uafhængighed har sproget været 
underlagt en sprogrensning, som især har ramt de russiske 
låneord. Den afghanske dialekt af usbekisk adskiller sig fra den 
klassiske i Usbekistan ved fraværet af russismer og større 
indflydelse af persisk og visse afghanske sprog. 

Khorezm-dialekten er tættere i både fonetik og ordforråd på 
turkmensk. Dialekterne i Bukhara og Samarkand har talrige 
tadsjikiske lån. 

Usbekisk 

(usbekisk: Y36eK munu) 
(tr. O'zbek tili') 


Talt i: 

Uzbekistan, 

Kirgisistan, 

Afghanistan, 

Pakistan, 

Kasakhstan, 

Turkmenistan, 

Tadsjikistan, 

Rusland, Kina 

Talere i alt: 

Modersmål: 27 

millioner! 2011 ' 2014 )! 1 ! 

Rang: 

20-24 (modersmål) 

Sprogstamme: 

Altaisk 

Tyrkisk 

Karlukisk 

Usbekisk 

Skriftsystem: 

Latinsk alfabet 

Kyrillisk alfabet 

Arabisk skrift 

Usbekisk alfabet 

Usbekisk braille 

Officiel status 

Officielt sprog i: 

Usbekistan 

Reguleret af: 

Academy of Persian 
Language and 
Literature og 
Academy of 

Sciences of 

Afghanistan 

Sprogkoder 

ISO 639-1: 

uz 

ISO 639-2: 

uzb 

ISO 639-3: 

flere: 

uzb (http: //www-01. 
























sil.org/iso639-3/do 
cumentation.asp?id= 
uzb) - Usbekisk 
uzn (http://www-01. 
sil.org/iso639-3/do 
cumentation.asp?id= 
uzn) - Nordlig dialekt 
uzs (http://www-01. 
sil.org/iso639-3/do 
cumentation.asp?id= 
uzs) - Sydlig dialekt 



Mørkeblå = flertal; lyseblå = mindretal 

